ابن الہیشم (پیراماؤنٹ بکس)

ابن الہیشم کے عنوان سے عظیم مسلمان سائنس دان سلسلے میں لکھی گئیں کتابوں میں یہ کتاب معروف پاکستانی اشاعتی ادارے پیراماؤنٹ بکس لمیٹڈ نے شائع کی ہے۔ یہ کتاب عباسی دور کے عظیم مسلم عالم، ابو علی الحسن ابن الحسن ابن الہیشم، جو مغرب میں الحیزن کے نام سے بھی جانے جاتے ہیں، کی زندگی اور علمی خدمات کا احاطہ کرتی ہے۔

 کتاب کا ترجمہ اور پیشکش 
کتاب کے مصنفین تہ شریف الدین اور محمد رزاق الادریس ہیں، جنھوں نے ابن الہیشم کی سائنسی اور فکری میراث کو مؤثر انداز میں قارئین تک پہنچانے کی کوشش کی ہے۔ کتاب کی پیشکش اقبال صالح محمد اور ترجمہ ابراہیم سعد اور حمیرا اشرف علی نے کیا، جس سے اردو بولنے والے طلبہ اور عام قارئین کے لیے اس اہم شخصیت کے بارے میں جاننا آسان ہو گیا ہے۔

 کتاب کے اہم مندرجات 
یہ کتاب پہلی بار 2016ء میں شائع ہوئی اور اس کی تقسیم کاری کے حقوق پیراماؤنٹ بکس پرائیویٹ لمیٹڈ کراچی کے پاس ہیں۔ اشاعت اول سے ہی اس کتاب کو علمی حلقوں پزیرائی ملی ہے کیونکہ یہ ابن الہیشم کی زندگی، ان کے اہم سائنسی نظریات، خاص طور پر علم بصریات میں ان کی جدید اور شروعاتی تحقیقات، ریاضی اور فلکیات میں ان کی شراکتیں اور ان کے اثرات کو جامع انداز میں پیش کرتی ہے۔
یہ کتاب ابن الہیشم کی مشہور تصنیف کتاب المناظر (Book of Optics) پر بھی روشنی ڈالتی ہے اور اس کے اہم مندرجات کو اردو میں بیان کرتی ہے، جو بصریات کی تاریخ کی سب سے بااثر کتابوں میں سے ایک ہے۔ اس کتاب میں انھوں نے بطلیموس کے نظریہ بصارت کو مسترد کرتے ہوئے یہ ثابت کیا کہ روشنی آنکھوں سے خارج نہیں ہوتی بلکہ اشیاء سے خارج ہو کر آنکھوں میں داخل ہوتی ہے۔ انھوں نے روشنی کے انعطاف اور انعکاس کے قوانین کی بھی وضاحت کی اور کیمرہ obscura کے اصول کو بیان کیا۔
اس کے ساتھ ساتھ، کتاب ابن الہیشم کے دیگر علمی کاموں، ان کے دور کے سائنسی اور سیاسی ماحول کا بھی مختصر جائزہ لیتی ہے۔

 حوالہ جات 

زمرہ:مسلم سائنس دان
زمرہ:قرون وسطی کے سائنسدان
زمرہ:بصریات
زمرہ:ریاضی دان
زمرہ:فلکیات دان
زمرہ:عربی سائنسدان
زمرہ:دسویں صدی کے سائنسدان
زمرہ:گیارہویں صدی کے سائنسدان